Åssiden videregående skole

Åssiden videregående skole er en videregående skole i Drammen. Skoleeier er Buskerud fylkeskommune. Rektor er Ann-Mari Henriksen. Ifølge skolens hjemmeside har skolen 1 300 elever fordelt på 75 klasser. 1. januar 1992 ble Liejordet videregående skole og Drammen yrkesskole slått sammen til en skole. Skolen fikk navnet Åssiden videregående skole. Åssiden videregående skole tilbyr seks yrkesfaglige utdanningsprogram, påbygging til generell studiekompetanse, ett studieforberedende og allmennfaglig påbygningskurs. Det gir mange muligheter for elevene. De fleste på yrkesfag blir lærling etter to år på skolen. Etter ytterligere to års opplæring i bedrift kan elevene gå opp til en fag- eller svenneprøve, og er da ferdig utdannet fagarbeider. Det er også mulighet for å få generell studiekompetanse etter tre år i skolen uansett hvilket utdanningsprogram man studerer. Studietilbud Allmennfaglig påbygningskurs Bygg- og anleggsteknikk Frisør, blomster, interiør og eksponeringsdesign Elektro og datateknologi Helse- og oppvekstfag Medier og kommunikasjon Informasjonsteknologi og medieproduksjon Restaurant- og matfag Teknologi og industrifag OPUS Voksenopplæring Tilbud til minoritetsspråklige Referanser Eksterne lenker (en) Åssiden videregående skole – kategori av bilder, video eller lyd på Commons